
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης για τη βελτίωση της οδού 
Λ. Αιδηψού - Λίμνης - Στροφυλιάς στο τμήμα Κτήμα Παπαδο- 


πούλου - Ροβιές (χθ 0+000 έως 4+870) στο Ν. Εύβοιας. . . 1 
Αναγκαστική απαλλοτρίωση (ακινήτων έκτασης 58.848 μ 2 για την 
κατασκευή της επαρχιακής οδού αριθ. 9 από Σταυρακιανή Κα¬ 
μάρα έως Δαφνές, Ν. Ηρακλείου. 2 

Κήρυξη αναγκαστικής απαλλοτρίωσης γι την κατασκευή του έργου 
«Βελτίωση και διαπλάτυνση της 11ης επαρχ. οδού από Ελ/λη 
προς όρια Ν. Σερρών τμήμα από έξοδο Αντιφιλίππων μέχρι και 

τη διασταύρωση προς Παλαιοχώρι, Ν. Καβάλας. 3 

Αναγκαστική απαλλοτρίωση ακινήτων στη θέση «Υψηλή» Κοινότη¬ 
τας Απροβάτου Άνδρου, Ν. Κυκλάδων. 4 

Ανάκληση της με αριθ. 11441/10.11.86 απόφασής μας, που αναφέρε- 
ται στην κήρυξη της αναγκαστικής απαλλοτρίωσης υπέρ Ε.Τ.Β.Α. 
Α.Ε. για την κατασκευή των έργων υποδομής και τη λειτουργία 
βιομηχανικής περιοχής Ξάνθης, στην Κοινότητα Εύμοιρου Ξάνθης. . 5 
Αναγκαστική απαλλοτρίωση έκτασης που βρίσκεται στην περιοχή 
Αντινίτσα της Κοινότητας Δίβρης του Νομού Φθιώτιδας για 

την κάλυψη στρατιωτικών αναγκών.. 6 

Αναγκαστική απαλλοτρίωση ακινήτου στο Δήμο Νέων Λιοσίων Αττι¬ 
κής. 7 


ΑΝΑΚΟΙΝΩΣΕΙΣ 

Ανακοίνωση δημόσιας παρακατάθεσης και πρόσκλησης απαλλοτρι- 
ωθείαας έκτασης στο Δήμο Καλλιθέας. 8 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων τριών (3) κτιρίων που βρίσκονται 
στο Δήμο Καλλιθέας τυ Ν. Αττικής α) στην οδό Πεισιστράτου 
αριθ. 68, β) στην οδό Πεισιστράου αριθ. 66, γ) στις οδούς 
Δοϊράνης αριθ. 70 και Μανταγριωτάκη αριθ. 8 και καθορισμός 

ειδικών όρων και περιορισμών δόμησης. 9 

Χαρακτηρισμός κτιρίου ως διατηρητέου που βρίσκεται στην οδό 
Ηρώδου Αττικού αριθ. 11 στο Χαλάνδρι Αττικής, φερόμενο ως 
ιδιοκτησία Ν. Καμπά και Στ. Οικονόμου και καθορισμός ειδικών 

όρων και περιορισμών δόμησης.10 

Χαρακτηρισμός ως διατηρητέου του κτιρίου που βρίσκεται στις 
οδούς Σόλωνος αρ. 30 και Δημοκρίτου στην Αθήνα, φερόμενο 
ως ιδιοκτησία των «ΔΙΑΚΕΝΤΡΟΣ Α.Ε.» και «ΛΙΝΑΙΗ Α.Ε.» 
και καθορισμός ειδικών όρων και περιορισμών δόμησης.11 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ. 1092 (1) 

Κήρυξη αναγκαστικής απαλλοτρίωσης για τη βελτίωση της οδού Λ. 
Αιδηψού — Λίμνης - Στροφυλιάς στο τμήμα Κτήμα Παπαδοπούλου 
— Ροβιές (χθ 0+000 έως 4+870) στο Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αρμοδιότητας των Νομαρ¬ 
χών για κήρυξη αναγκαστικής απαλλοτρίωσης». 

2. Τις διατάξεις του άρθρου 23 του από 25.11.1929 Ν. Δ/τος «περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Τις διατάξεις του άρθρου 1 του Ν, 653/1977 «περί υποχρεώ- 
σεως των παρόδιων ιδιοκτητών για τη διάνοιξη Εθνικών οδών κ.λ.π. 
όπως δυμπληρώθηκαν με τις διατάξεις του άρθρου 9 παρ. 4 του Ν. 
960/79 και του άρθρου 62 παράγρ. 9 και 10 του Ν. 947/79 και 
του σε εκτέλεση του εκδοθέντος Π. Δ/τος 929/79. 

4. Το κτηματολόγιο που θεωρήθηκε από το Δ/ντή της Δ.Σ.Ε 
της τ. 1ης ΠΥΔΕ την 6.2.86 και εγκρίθηκε με την οικ. 
4278/2226/84 Κ217/22.10.86 απόφαση της Δ/νσης Συγκ. 
Έργων τ. 1ης ΠΥΔΕ του ΥΠΕΧΩΔΕ. 

5. Την παραπάνω απόφαση για κήρυξη της απαλλοτρίωσης, κηρύσσου- 
με: 

Αναγκαστικά απαλλοτριωτέα λόγω δημόσιας ωφέλειας έκταση συ¬ 
νολικής επιφάνειας 35.246 μ 2 , όπως φαίνεται στο σχετικό κτηματολο- 
γικό πίνακα και διάγραμμα που θεωρήθηκαν από το Δ/ντή της Δ/νσης 
Σ.Ε. τ. 1ης ΠΥΔΕ του ΥΠΕΧΩΔΕ και εγκρίθηκαν με την οικ. 
4278/2226/84 Κ217/22.10.86 απόφαση. 

Στην έκταση που απαλλοτριώνεται προβάλλουν δικαιώματα οι: 1) Βάλ- 
λης Νικόλαος, 2) Γεραλής Μιχαήλ κ.λπ., όπως φαίνεται στον κτηματολο- 
γικό πίνακα. 

Η απαλλοτρίωση κηρύσσεται υπέ του Δημοσίου και με δαπάνη που 
θα βαρύνει τις πιστώσεις Δημ. Επενδύσεων και τους παρόδιους ιδιοκτή¬ 
τες σύμφωνα με τις προϋποθέσεις του Νόμου. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Χαλκίδα, 5 Φεβρουάριου 1987 

Ο Νομάρχης 
ΕΥΤ. ΚΟΝΤΟΜΑΡΗΣ 

Αριθ. 1333 (2) 

Αναγκαστική απαλλοτρίωση ακινήτων έκτασης 58.848 μ 2 για την 
κατασκευή της επαρχιακής οδού αριθ. 9 από Σταυρακιανή Καμάρα 
έως Δαφνές, Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
' Εχοντας υπόψη: 

1) Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2) Τις διατάξεις του Β.Δ. 139/71 «περί αρμοδιότητος των Νομαρ¬ 
χών προς κήρυξη αναγκαστικών τινών απαλλοτριώσεων». 

3) Τη με αριθ. 3140/3462/28.5.1986 απόφασή μας που δημοσιβύ- 
θηκε στο 530/13.6.1986 Φ.Ε.Κ. τεύχος Δ για τη διαπίστωση υπαγω¬ 
γής στις νέες διατάξεις για τις απαλλοτριώσεις του παραπάνω δρόμου. 

4) Το με αριθ. 356/264/23.1.1987 έγγραφο της Δ/νσης Τεχνι¬ 
κών Υπηρεσιών Ν. Ηρακλείου από το οποίο προκύπτει η ανάγκη 
κατασκευής του παραπάνω δρόμου, αποφασίζουμε: 

Κηρύσσουμε αναγκαστικά απαλλοτριωτέα έκταση εμβαδού 58. 
848 μ 2 για τη δημόσια ωφέλεια και συγκεκριμένα για την κατα¬ 
σκευή της επαρχιακής οδού αριθ. 9 από Σταυρακιανή Καμάρα 
μέχρι Δαφνές, που αποτυπώνεται στα από Οκτωβρίου 1985 κτη- 
ματολογικά διαγράμματα και πίνακες του μελετητή Γιάννη Πατε- 
ριανάκη που έχουν ελεγχθεί και θεωρηθεί νόμιμα από τη Δ/νση 
Τεχ/κών Υπηρεσιών Ν. Ηρακλείου. 

Η ανωτέρω απαλλοτρίωση κηρύσσεται υπέρ του Δημοσίου και με δαπά¬ 
νες της ΣΑΝΤ. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι Βασιλακάκης Ιωάννης, Δανδαρής Σπόρος κ.λ.π. 

Η δαπάνη για την αποζημίωση των δικαιούχων προϋπολογίζε¬ 
ται στο ποσό των δρχ. 20.000.000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 17 Φεβρουάριου 1987 

Ο Νομάρχης 
Μ.ΛΟΥΚΑΚΗΣ 

-♦- 

Αριθ. Τ. 70269 (3) 

Κήρυξη αναγκαστικής απαλλοτρίωσης για την κατασκευή του έργου 
«Βελτίωση και διαπλάτυνση της 11ης επαρχ. οδού από Ελ/λη 
προς όρια Ν. Σερρών τμήμα από έξοδο Αντιφιλμιπων μέχρι και τη 
διασταύρωση προς Παλαιοχώρι, Ν. Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτρι¬ 
ώσεων σε συνδιασμό με τις διατάξεις Β.Δ. 139/71 «περί αρμοδιότητας 
Νομαρχών προς κήρυξη αναγκαστικών τινών απαλλοτριώσεων». 

2. Τις διατάξεις του Ν. 653/77 και του Π.Δ. 929/79 «περί της 
εκτελέσεως του άρθρου 1 του Ν. 6531/77 «περί υποχρεώσεων των 
παρόδιων ιδιοκτητών για τη διάνοιξη οδών κ.λ.π.». 

3. Τις διατάξεις του άρθρου 33 του από 25.11.29 Δ/τος «περί κωδικο- 
ποιήαεως των περί κατασκευής και συντηρήσεως οδών κειμένων διατά¬ 
ξεων». 

4. Την απόφαση 70270 του υπογράφοντας για εφαρμογή του άρ¬ 
θρου 1 του Ν. 653/77 κ.λ.π. όπως ορίζουν οι διατάξεις του άρθρου 
62 παρ. 9 και 10 του ν. 947/79 «περί οικιστικών περιοχών». 

5. Τη μελέτη του έργου που συντάχθηκε από την-ΔΤΥΝ Καβάλας 
για την εκτέλεση του έργου που αναφέρεται στο θέμα όπως αυτή 
εγκρίθηκε με την 70261 απόφασή μας, αποφασίζουμε: 

Κηρύσσουμε την αναγκαστική απαλλοτρίωση για λόγους Δημόσιας 
ωφέλειας για την κατασκευή του έργου «βελτίωση και διαπλάτυνση της 
11ης επαρχ. οδού από ελ/λη προς όρια Ν. Σερρών τμήμα από την 
έξοδο Αντιφιλίππων μέχρι και τη διασταύρωση προς Παλαιοχώρι». 

Η έκταση που απαλλοτριώνεται έχει συνολικό εμβαδό δέκα τέσσερες 
χιλιάδες τετραγωνικά μέτρα περίπο (14.000) όπως αυτή φαίνεται: α) 


Στον κτηματολογικό πίνακα και β) στο κτηματολογικό διάγραμμα που 
συντάχθηκαν από τη ΔΤΥΝ Καβάλας. 

Στην απαλλοτριουμένη έκταση προβάλλουν δικαιώματα κυριότητας οι: 

1. Μπατζής Βασίλειος του Ανέστη. 

2. Παπαδόπουλος Κων/νος του Βασιλείου. 

3. Ταουκαλίδης Ιωάννης του Χρήστου κ.λ.π. 

Απαλλοτρίωση κηρύσσεται υπέρ του δημοσίου και με δαπάνη αυτού 
(πιστώσεις της ΣΑΝΤ 8729/87) και των παρόδιων ιδιοκτητών σύμ¬ 
φωνα με τις διατάξεις και προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 17 Δεκεμβρίου 1986 

Ο Νομάρχης 

ΓΙΑΝΝΗΣ ΜΠΕΛΤΣΙΟΣ 
-♦-- 

Αριθ. 852 (4) 

Αναγκαστική απαλλοτρίωση ακινήτων στη θέση «Υψηλή» Κοινότητας 
Απροβάτου Άνδρου, Ν. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 
' Εχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτρι¬ 
ώσεων» σε συνδυασμό με τις διατάξεις του Β.Δ. 139/71 «περί αρμοδιό¬ 
τητας Νομαρχών προς κήρυξη αναγκαστικών απαλλοτριώσεων». 

2. Το 42740/Φ.53/20888/84/15.10.1986 έγγραφο του Υπ. Πολι¬ 
τισμού, αποφασίζουμε: 

Κηρύσσουμε απαλλοτριωτέα υπέρ του Δημοσίου με δαπάνη του 
Ταμείου Αρχαιολογικών Πόρων και Απαλλοτριώσεων Υπουργείου 
Πολιτισμού έκταση ακινήτων εμβαδού 11.969 μ 2 που κρίθηκε 
απαραίτητη για λόγους προστασίας, συντήρησης και ανάδειξης 
του αρχαίου οικισμού και του τείχους που βρίσκεται στη θέση 
«Υψηλή» Κοινότητας Απροβάτου νήσου Άνδρου. Τα ακίνητα αυτά 
φαίνονται με τα στοιχεία 4, 5 και 10 στο κτηματολογικό διά¬ 
γραμμα και τον επ’ αυτού κτηματολογικό πίνακα του Θ. Καλα- 
μπάκου που θεωρήθηκε την 20.1.1984 από το Δ/ντή αποτυπώ¬ 
σεων και συντηρήσεως κτιρίων Υπουργείου Πολιτισμού. 

Στην απαλλοτριούμενη έκταση προβάλλουν δικαιώματα οι Νικόλαος 
Φωλήνας, Ανδρέας Μανάλης και Δημοσθένης Καπάκης. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ερμούπόλη, 19 Φεβρουάριου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 

- 4 - 

Αριθ. 1198 (5) 

Ανάκληση της με αριθ. 11441/10.11.86 απόφασής μας, που αναφέρεται 

στην κήρυξη της αναγκαστικής απαλλοτρίωσης υπέρ Ε.Τ.Β.Α. Α.Ε. 

για την κατασκευή των έργων υποδομής και τη λειτουργία βιομηχανι¬ 
κής περιοχής Ξάνθης, στην Κοινότητα Εύμοιρου Ξάνθης. 

Ο ΝΟΜΑΡΧΗΣ ΞΑΝΘΗΣ 
’ Εχοντας υπόψη: 

1) Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων» σε συνδυασμό με τις διατάξεις του Β.Δ. 139/71 «περί αρμοδιότη¬ 
τας Νομαρχών προς κήρυξη αναγκαστικών τινών απαλλοτριώσεων». 

2) Τη με αριθ. 11441/10.11.86 απόφασή μας που αναφέρεται 
στην κήρυξη αναγκαστικής απαλλοτρίωσης υπέρ της ΕΤΒΑ ΑΕ 
τεσσάρων αγροτεμαχίων, που βρίσκονται μέσα στο χώρο τν 187 
στρεμμάτων της αρχικής απαλλοτρίωσης (Β. 745) 645/19.5. 
1982 κοινή απόφαση των Υπουργών Οικονομικών Βιομηχανίας 
και Ενέργειας ΦΕΚ 296/21.6.82 τ.Δ’). Τα αγροτεμάχια αυτά 
βρίσκονται στην περιοχή της Κοινότητας Εύμοιρου Ξάνθης, φαίνο¬ 
νται στον κτηματολογικό πίνακα με αριθ. 58, 67, 70, 204 αντί¬ 
στοιχα εκτάσεως 750 τ.μ., 2188 τ.μ., 875 τ.μ., 2750 τ.μ., δη¬ 
λαδή συνολικής εκτάσεως 6563 και στα οποία φέρονται ιδιοκτήτες 

αντίστοιχα οι Σταύρος Τσεβρένης, Λάζαρος Καλταπανίδης, Χατιτζε 
Ραμαδάν του Ραμαδάν και Ιωάννης Γκεκτίδης. 

3) Τις διατάξεις το άρθ. 3 του Ν. 742/1977 που τροποποίησαν 
τις διατάξεις της παραγρ. 3 του άρθρ. 1 του Ν.Δ. 797/1971 και 
όρισαν ότι η κήρυξη των απαλλοτριώσεων υπέρ και με δαπάνη της 
ΕΤΒΑ ΑΕ γίνεται αποκλειστικά με κοινή απόφαση των Υπουργών 
Οικονομικών και Βιομηχανίας και Ενέργειας. 

4) Τη με αριθ. Β. 745/645/19.5.1982 κοινή απόφαση των 
Υπουργών Οικονομικών Βιομηχανίας και Ενέργειας (Φ.Ε.Κ. 
296/21.6.82 τ.Δ'), με την οποία κηρύχθηκε η απαλλοτρίωση για 
τη συνολική έκταση των 187 στρεμμάτων, που όμως ανακλήθηκε 
αυτοδικαίως — παρέλευση τριετίας — σύμφωνα με τις διατάξεις της 
παραγρ. 3 του άρθ. 11 του Ν.Δ. 797/71 «περί αναγκαστικών 
απαλλοτριώσεων», αποφασίζουμε: 

Ανακαλούμε τη με αριθ. 11441/10.11.1986 απόφασή μας που 
αναφέρεται στην κήρυξη αναγκαστικής απαλλοτριώσεως τεσσάρων 
αγροτεμαχίων, αριθ. στον κτηματολ. πίνακα 58, 67, 70, 204 και 
αντίστοιχα εκτάσεως750 τ.μ., 2188 .μ., 875 τ.μ., 2750 τ.μ. που 
βρίσκονται στην κτηματική περιοχή του Εύμοιρου Ξάνθης, δηλαδή συνο¬ 
λικής έκτασης 6.563 μ 2 που απαλλοτριώθηκε υπέρ της ΕΤΒΑ ΑΕ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 12 Φεβρουάριου 1987 

Ο Νομάρχης 

ΑΝΑΣΤΑΣΙΟΣ ΜΠΕΡΕΤΑΣ 

_!-+- 

Αριθ. Φ. 311/1895 (6) 

Αναγκαστική απαλλοτρίωση έκτασης που βρίσκεται στην περιοχή 

Αντινίτρα της Κοινότητας Δίβρης του Νομού Φθιώτιδας για την 

κάλυψη στρατιωτικών αναγκών. 

Ο ΝΟΜΑΡΧΗΣ ΦΘΙΩΤΙΔΑΣ 
’ Εχοντας υπόψη: 

1. Τις διατάξεις του Ν. Δ/τος 797/71 «περί αναγκαστικών 
απαλλοτριώσεων», σε συνδιασμό με τις διατάξεις του Β. Δ/τος 
139/1971 «περί της αρμοδιότητος των Νομαρχών προς κήρυξη 
αναγκαστικών τινων απαλλοτριώσεων». 

2. Τις διατάξεις του Νόμου ΓΣΙΣΤ/1907 και τις διατάξεις του 
Νόμου 4442/1929 «περί κυρώσεως του από 21 Σεπτεμβρίου 1926 
Ν. Δ/τος «περί Στρατιωτικών και Ναυτικών εισφορών και Ναυλώ- 
σεων», όπως έχουν τροποποιηθεί και συμπληρωθεί μεταγενέστερα. 

3. Τις γνωμοδοτήσεις του Γενικού Επιτελείου Στρατού, όπως διατυπώ¬ 
θηκαν στα α) Φ. 913.3/26/Π/ΙΙΙΙ2.Σ.2145/16.1.1987, β) Φ. 913. 
3/503/264212.Σ. 6727/26.11.1986 και Φ. 913.3/602/265116. 
Σ.6752/16.12.1986 έγγραφά του, αποφασίζουμε: 

Κηρύσσουμε την αναγκαστική απαλλοτρίωση, για λόγους δημό¬ 
σιας ωφέλειας και ειδικότερα για την κάλυψη στρατιωτικών ανα¬ 
γκών, έκτασης συνολικού εμβαδού 6.002,2 τ.μ. που βρίσκεται στην 
περιοχή Αντινίτσα της Κοινότητας Δίβρης του Νομού Φθιώτιδας 
και φαίνεται με κλίμακα 1:500 στο με Α.Κ. 1418 κτηματολογικό 
διάγραμμα του ΤΕΘΑ/3ο τμήμα που συστάθηκε από του Αθανάσιο 
Αντωνόπουλο Λοχαγό Μηχ/κού τον Ιούλιο του 1986 και θεωρή¬ 
θηκε από το Γεώργιο Ζαχαρόπουλο Αν/χη Μηχανικού, καθώς και 
στον από Ιούλιο 1986 αντίστοιχο κτηματολογικό πίνακα που συντά¬ 
χθηκε από τον Αθανάσιο Αντωνόπουλο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Λεωνίδας Δ. Κουραβάνας, 2) Στεφ. Γ. Κρανάκας, 3) Κ. 
Στ. Αθανασίου, 4) Ιωάν. Κ. Ρουπουκάς κ.λ.π. 

Η απαλλοτρίωση κηρύσσεται υπέρ του Δημοσίου και με δαπάνες του 
Ταμείου Εθνικής Άμυνας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λαμία, 13 Φεβρουάριου 1987 

Ο Νομάρχης 

I. ΚΟΥΜΟΥΤΣΟΣ 


Αριθ. 2820 (7) 

Αναγκαστική απαλλοτρίωση ακινήτου στο Δήμο Νέων Λιοσίων Αττικής. 

Ο ΔΗΜΑΡΧΟΣ ΝΕΩΝ ΛΙΟΣΙΩΝ 

Με την 37/86 απόφαση του Δημοτικού Συμβουλίου Νέων 
Λιοσίων κηρύχθηκε η αναγκαστική απαλλοτρίωση του Ο.Τ. 2145Α 
στην περιοχή «Ραδιοφωνία» Ν. Λιοσίων για τη δημιουργία Δημοτι¬ 
κών Αθλητικών Εγκαταστάσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Νέα Λιόσια, 19 Φεβρουάριου 1987 

Ο Δήμαρχος 
ΒΑΣ. ΚΟΥΚΟΥΒΙΝΟΣ 

- ♦- 

ΑΝΑΚΟΙΝΩΣΕΙΣ 

Αριθ. 6257/1 (8) 

Ανακοίνωση δημόσιας παρακατάθεσης και πρόσκλησης απαλλοτριω- 
θείσας έκτασης στο Δήμο Καλλιθέας. 

Ο ΔΗΜΑΡΧΟΣ ΚΑΛΛΙΘΕΑΣ 

Ο Δήμος Καλλιθέας, με το υπ’ αριθ. 843456/12.2.87 γραμμά¬ 
τιο παρακατάθεσε στο Ταμείο Παρακαταθηκών και Δανείων, το 
ποσό των δρχ. δεκατριών εκατομμυρίων εκατόν ογδόντα τεσσάρων 
χιλιάδων εξακοσίων (13.184.600), υπέρ των ιδιοκτητών της απαλ- 
λοτριουμένης, με την υπ’ αριθ. 1/84 πράξη της Πολεοδομίας Πει¬ 
ραιά, έκτασης μ.τ. 239,72 τωιςΟ.Τ. 302 και 303 της πόλης της 
Καλλιθέας, σε εφαρμογή και της υπ’ αριθ. 81/1986 απόφασης 
του Μονομελούς Πρωτοδικείου Αθήνας. 

Καλούνται λοιπόν, οι δικαιούχοι προς είσπραξη της χρηματικής 
αναλογίας τους κατά τα νόμιμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλλιθέα, 27 Φεβρουάριου 1987 

Ο Δήμαρχος 
Γ. ΨΑΛΙΔΟΠΟΥΛΟΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Οικ. 14526/679 (9) 

Χαρακτηρισμός ως διατηρητέου τριών (3) κτιρίων που βρίσκονται 
στο Δήμο Καλλιθέας τυ Ν. Αττικής α) στην οδό Πεισιστράτου 
αριθ. 68, β) στην οδό Πεισιστράου αριθ. 66, γ) στις οδούς 
Δοϊράνης αριθ. 70 και Μανταγριωτάκη αριθ. 8 και καθορισμός 
ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 11.12.1986 αιτιολογική έκθεση και την από 26.1.1987 
εισήγηση της Δ/νσης Παραδοσιακών Οικισμών και Περιβάλλοντος (Γ7). 

4. Τις από 29.12.86 και 22.1.87 απαντήσεις του Πέτρου Μορ- 
φόπουλου, την από 16.1.87 απάντηση της Βασιλικής Τσοκανή και 
την παρέλευση της προθεσμίας που ορίζεται από τις διατάξεις του 
'αρθρου 4 παρ. 2 του Ν. 1577/85 (ΦΕΚ 210/Α) χωρίς να περιέλ¬ 
θουν τυχόν αντιρρήσεις της «ΘΗΣΕΥΣ Α.Ε.» στη Δ/νση Παραδοσια¬ 
κών Οικισμών (Γ7), αποφασίζουμε: 

1. Χαρακτηρίζονται ως διατηρητέα τρία (3) κτίρια που βρίσκονται 
στο Δήμο Καλλιθέας του Ν. Αττικής α) στην οδό Πεισιστράτου^ αριθ. 

68, φερόμενο ως ιδιοκτησία της «ΘΗΣΕΥΣ Α.Ε.», β) στην οδό 
Πεισιστράτους αριθ. 66, φερόμενο ως ιδιοκτησία Πέτρου Μορφόπου- 
λου, γ) στις οδούς Δοϊράνης αριθ. 70 και Μαντζαγριωτάκη αριθ. 8 
φερόμενο ως ιδιοκτησία Βασιλικής Τσοκανή, όπως αυτά φαίνονται 
σημειωμένα στα σχετικά δύο (2) πρωτότυπα τοπογραφικά διαγράμ¬ 
ματα σε κλίμακα 1:1000 που θεωρήθηκαν από τον Προϊστάμενο της 
Δ/νσης Πολεοδομικών Εφαρμογών με την υπ’ αριθ. 
14526/679/1987 πράξη του και που συνοπτικά τους αντίτυπα 
δημοσιεύονται με την παρούσα απόφαση. 

2. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοαμητικών στοιχείων τυς. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς των διατηρητέων κτιρίων 
εφόσον δεν αλλοιώνεται ο αρχιτεκτονικός χαρακτήρας τους. 

4. Στο διατηρητέο κτίριο της οδού Πεισιστράτους αριθ. 68 επιτρέπε¬ 
ται η προσθήκη καθ’ ύψος ενός (1) ορόφου σε εσοχή και σε απόσταση 
δύο (2) μέτρων από την πρόσοψη του κτιρίου επί της οδού Πεισιστρά- 
τους, με τον όρο της μορφολογικής προσαρμογής της προσθήκης 
αυτής στην όψη του υπάρχοντος κτιρίου. 

5. Στο διατηρητέο κτίριο στην οδό Πεισιστράτους αριθ. 66 επιτρέπεται 
η προσθήκη καθ’ ύψος τμήματος ορόφου στην δεξιά πτέρυγα του κτιρίου 


που αντιστοιχεί στο υπάρχον δώμα με τον όρο της μορφολογικής προ¬ 
σαρμογής της προσθήκης αυτής στις όψεις του υπάρχοντος κτιρίου. 

6. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στα κτίρια αυτά. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τυχόν χρή¬ 
σεις των κτιρίων μετά από έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Για οποιαδήποτε επέμβαση στο εξωτερικό και εσωτερικό των 
διατηρητέων κτιρίων, καθώς και για τις προσθήκες καθ’ ύψος στα 
κτίρια στην οδό Πεισιστράτους αριθ. 68 και στην οδό Πεισιστράτους 
αριθ. 66 που αναφέρονται στις παραπάνω παραγράφους 4 και 5 
αντίστοιχα, απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

Η ισχύς της απόφασης αυτής αρχίζει με τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 


"ΟΥΡΓΕΙΟΝ ΔΗΜΟΣΙΟΝ ΕΡΓΟΝ 

ΤΟΙΟΙΊίΗϋΟΝ III πη*»τβαοποϊ 


ΔΙΑΤΗΡΗΤΕΟ ΚΤΙΡΙΟ 
ΒΑΣΙΛΙΚΗΣ .ΤΣΟΚΑΝΗ 

Αριθ. Οιχ. 16359/830 (10) 

Χαρακτηρισμός κτιρίου ως διατηρητέου που βρίσκεται στην οδό 

Ηρώδου Αττικού αριθ. 11 στο Χαλάνδρι Αττικής, φερόμενο ως 

ιδιοκτησία Ν. Καμπά και Στ. Οικονόμου και καθορισμός ειδικών 

όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας Οικι¬ 
σμού καιι Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 29.12.86 αιτιολογική έκθεση της Δ/νσης Παραδοσια¬ 
κών οικισμών και Περιβάλλοντος (Γ7). 

4. Την από 19.2.87 απάντηση των ενδιαφερομένων Ν. Καμπά 
και Στ. Οικονόμου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην 
οδό Ηρώδου Αττικού αριθ. 11 (ΟΤ 80) στο Χαλάνδρι Αττικής, 
φερόμενο ως ιδιοκτησία Ν. Καμπά και Στ. Οικονόμου όπως φαίνεται 
σημειωμένο με διαγράμμιση στο σχετικό πρωτότυπο τοπογραφικό 
διάγραμμα σε κλίμακα 1:2000 που θεωρήθηκε από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. 
16359/1987 πράξη του και που συνοπτικά του αντίτυπο δημοσιεύεται 
με την παρούσα απόφαση γιατί πρόκειται γι αξιόλογο κτίριο δείγμα 
της αρχιτεκτονικής μας κληρονομιάς. 

2. Ως διατηρητέο χαρακτηρίζεται το αρχικό κτίριο και οι εναρμονι¬ 
ζόμενες με αυτό προσθήκες, όχι όμως και τα κάθε είδους ποσκτίσματα, 
που αλλοιώνουν τη μορφή του. Οι προσθήκες και τα προσκτίσματα 


που αλλοιώνουν το αρχικό κτίριο αφαιρούνται μετά από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται 
κάθε αφαίρεση, καταστροφή ή αλλοίωση των αρχιτεκτονικών και 
διακοσμητικών στοιχείων του και γενικά κάθε επέμβαση που θίγει 
τον αρχιτεκτονικό χαρακτήρα του. 

4. Επιτρέπεται η επισκευή, η αποκατάσταση, η στατική ενί¬ 
σχυση, ο εκσυγχρονισμός των εγκαταστάσεων, η εσωτερική διαρ¬ 
ρύθμιση καθώς και επεμβάσεις που δε θίγουν τον αρχιτεκτονικό 
χαρακτήρα του διατηρητέου κτιρίου. 

Τυχόν αίτηση για προσθήκη τμημάτων στο διατηρητέο κτίριο αποστέλ- 
λεται από την Πολεοδομική Υπηρεσία στην αρμόδια υπηρεσία του Υπουρ¬ 
γείου Περιβάλλοντος, Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ειδική 
ρύθμιση σύμφωνα με τις διατάξεις του άρθρου 4 παρ. 2 του Ν. 1577/85 
περί Γενικού Οικοδομικού Κανονισμού εφόσον δεν παραβλάπτεται το 
διατηρητέο κτίριο και ο χώρος που το πριβάλλει. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων στη στέγη και τις όψεις το κτιρίου, Επιτρέπεται μόνο 
η τοποθέτηση επιγραφών περιορισμένων διαστάσεων που πληροφο¬ 
ρούν γι τυχόν χρήση του κτιρίου. 

6. Για κάθε οικοδομική εργασία στο εσωτερικό, το εξωτερικό και 
τον περιβάλλοντα χώρο του κτιρίου καθώς και για την τοποθέτηση 
επιγραφών απαιτείται η έγκριση της Επιτροπής Πολεοδομικού και 
Αρχιτεκτονικού Ελέγχου (ΕΠΑΕ). 

7. Η ισχύς της απόφασης αυτής αρχίζει με τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Φεβρουάριου 1987 

Ο ΥΠΟΥΡΓΟΣ 

ΕΥΑΓ. ΚΟΥΛΟΥΜΠΗΣ 


Π65Χ/86 

Αριθ. ΟΙΚ. 14525/678 (11) 

Χαρακτηρισμός ως διατηρητέου του κτιρίου που βρίσκεται στις οδούς 
Σόλωνος αρ. 30 και Δημοκρίτου στην Αθήνα, φερόμενο ως ιδιοκτη¬ 
σία των «ΔΙΑΚΕΝΤΡΟΣ Α.Ε.» και «ΛΙΝΑΙΗ Α.Ε.» και καθορισμός 
ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

' Εχοντα υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας Οικι¬ 
σμού και Περιβάλλοντος (ΦΕΚ 767/Β) και ειδικότερα το άρθρο 
5, όπως τροποποιήθηκε με την υπ’ αριθ. 28112/356/17.4.1985 
όμοια απόφαση (ΦΕΚ 205/Β/85). 

3. Την από 4.12.86 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ7). 

4. Τη με αριθ, πρωτ. 1592/113/14.1.87 απάντηση της «ΔΙΑΚΕ- 
ΝΤΡΟΣ Α.Ε.» την από 4.2.87 απάντηση της «ΔΙΑΚΕΝΤΡΟΣ Α.Ε.» 
και την από 4.2.87 απάντηση της «ΛΙΝΑΙΗ Α.Ε.», αποφασίζουμε: 

1. Χαρακηρίζεται ως διατηρητέο το κτίριο που βρίσκεται στις 
οδούς Σόλωνος αριθ. 30 και Δημοκρίτου στην Αθήνα, φερόμενο ως 
ιδιοκτησία των «ΔΙΑΚΕΝΤΡΟΣ Α.Ε.» και «ΛΙΝΑΙΗ Α.Ε.» όπως 
φαίνεται σημειωμένο στο σχετικό πρωτότυπο τοπογραφικό διά¬ 
γραμμα σε κλίμακα 1:500 που θεωρήθηκε από τον Προϊστάμενο 
της Δ/νσης Πολεοδομικών Εφαρμογών με την υπ’ αριθ. οικ. 


14525/678/1987 πράξη του και που συνοπτικό του αντίτυπο δημο¬ 
σιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών 
και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς του διατηρητέου κτιρίου, 
εφόσον δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση του κτιρίου. 

Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τυχόν χρήση του κτιρίου. 

5. Για οποιαδήποτε επέμβαση στο εξωτερικό και εσωτερικό του διατηρη¬ 
τέου κτιρίου καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 16 Φεβρουάριου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

